**NÁRODNÁ RADA SLOVENSKEJ REPUBLIKY**

**IX. volebné obdobie**

**––––––––––––––––––––––––––––––––––––––––––––––––––––––––––––––––––––––––**

*Návrh*

**ZÁKON**

z ........2024,

**ktorým sa mení a dopĺňa zákon č. 544/2002 Z. z. o Horskej záchrannej službe v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 544/2002 Z. z. o Horskej záchrannej službe v znení zákona č. 515/2003 Z. z., zákona č. 567/2005 Z. z., zákona č. 358/2007 Z. z., zákona č. 519/2007 Z. z., zákona č. 445/2008 Z. z., zákona č. 192/2009 Z. z., zákona č. 58/2014 Z. z., zákona č. 274/2015 Z. z., zákona č. 73/2020 Z. z. a zákona č. 456/2022 Z. z. sa mení a dopĺňa takto:

1. § 1 sa mení nasledovne:

„V § 1 sa vypúšťajú slová „(ďalej len „horská služba“)“ a slová „horská služba“ vo všetkých tvaroch sa v celom texte zákona nahrádzajú slovami „Horská záchranná služba“ v príslušnom tvare.

**2**. § 2 sa dopĺňa odsek 6 až 8, ktorý znie:

„(6) Horská záchranná služba pri svojej činnosti používa označenie „Horská záchranná služba“ a znak Horskej záchrannej služby, ktorý je uvedený v prílohe.

(7) Osobám, ktoré nevykonávajú úlohy Horskej záchrannej služby, sa zakazuje používať označenie „Horská záchranná služba“ v ústnom vyhlásení, v označení budov, na odeve, v písomnom styku, v názve webového sídla a na vozidle vo všetkých tvaroch, vrátane zmien v jeho diakritike a so začiatočným malým písmenom.

(8) Osobám, ktoré nevykonávajú úlohy Horskej záchrannej služby, sa zakazuje používať znak Horskej záchrannej služby v označení budov, na odeve, v písomnom styku, v názve webového sídla a na vozidle.“.“.

**3**. V § 2a ods. 1 sa za slovo „činnosť“ vkladajú slová „v horských oblastiach, na lyžiarskych tratiach a v jaskyniach,“.

**4**. § 2a ods. 2 znie:

„(2) Záchrannou činnosťou je aj vyslobodzovanie osoby v tiesni a poskytovanie prvej pomoci osobe v tiesni s použitím lanovej techniky mimo horských oblastí a jaskýň.“.

Doterajší odsek 2 sa označuje ako odsek 3.

 **5**. V § 2b ods. 4 prvej vete sa za slovo „predsedníctvo“ vkladá čiarka a slová „disciplinárna komisia, odvolacia komisia“.

 **6.** V § 2b ods. 4 sa za druhú vetu vkladá nová tretia až piata veta, ktorá znie: „Disciplinárna komisia je etický a disciplinárny orgán asociácie, ktorý má najmenej troch členov a vykonáva disciplinárnu právomoc v súlade s týmto zákonom, stanovami a disciplinárnym poriadkom v disciplinárnom konaní v prvom stupni. Odvolacia komisia je odvolací orgán asociácie, ktorý má najmenej troch členov a vykonáva disciplinárnu právomoc v súlade s týmto zákonom, stanovami a disciplinárnym poriadkom v disciplinárnom konaní v druhom stupni. Členom disciplinárnej komisie alebo odvolacej komisie nemôže byť predseda alebo člen predsedníctva.“.

 **7.** V § 2b ods. 4 ôsmej vete sa slovo „predpisy“ nahrádza slovom „stanovy“.

 **8.** Za § 2b sa vkladá § 2ba, ktorý vrátane nadpisu znie:

 „§ 2ba

Registrácia a členstvo v asociácii

(1) Členstvo v asociácii je dobrovoľné. Členom asociácie sa stáva osoba s odbornou spôsobilosťou na výkon horskej vodcovskej činnosti podľa tohto zákona alebo osoba, ktorá má uznanú odbornú spôsobilosť podľa § 2c písm. f) na základe doručenej písomnej žiadosti o členstvo. Podrobnosti o vzniku a zániku členstva ustanovujú stanovy asociácie.

(2) Registrovanou osobou je osoba s odbornou spôsobilosťou podľa tohto zákona, ktorá nie je členom asociácie alebo osoba, ktorá má uznanú odbornú spôsobilosť podľa § 2c písm. f), a ktorá nie je členom asociácie a podá si žiadosť o registráciu, ktorou sa zaviaže vykonávať činnosť horského vodcu v súlade s metodikou podľa § 2c ods. 7 písm. c), pokynmi podľa § 2c ods. 7 písm. m) a zaviaže sa podriadiť konaniu o disciplinárnom previnení podľa § 2ca. Registrácia je bezplatná.

(3) Registrovaná osoba nie je platiteľom členského poplatku a nedisponuje právom voliť a právom byť volený do orgánov asociácie.

(4) Člen asociácie a registrovaná osoba podlieha disciplinárnej právomoci asociácie podľa § 2ca.“.

Poznámka pod čiarou k odkazu 4a) znie:

„4a) Zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov.“.

 **9.** V § 2c písm. j) sa slová „porušení povinností vyplývajúcich z § 11 ods. 2 písm. a)“

nahrádzajú slovami „výkone horskej vodcovskej činnosti“.

 **10.** § 2c sa dopĺňa písmenom k) až o), ktorý znie:

„k) zastupuje Slovenskú republiku v medzinárodných organizáciách pôsobiacich v oblasti horskej vodcovskej činnosti,

l) vydáva metodiku na vykonávanie odbornej spôsobilosti na výkon horskej vodcovskej činnosti podľa § 11a,

m) vydáva pokyny upravujúce požiadavky na bezpečnosť pri výkone horskej vodcovskej činnosti a zverejňuje ich na svojom webovom sídle,

n) vedie zoznam členov asociácie a registrovaných osôb v rozsahu meno, priezvisko a štátna príslušnosť a zverejňuje ho na svojom webovom sídle,

o) rozhoduje o disciplinárnych opatreniach za disciplinárne previnenie členov asociácie a registrovaných osôb.“.

 **11.** Za § 2c sa vkladá § 2ca, ktorý vrátane nadpisu znie:

„§ 2ca

Disciplinárna zodpovednosť

(1) Disciplinárne previnenie člena asociácie je porušenie povinností podľa § 2c písm. m), § 2d ods. 3 a porušenie stanov asociácie.

(2) Disciplinárne previnenie registrovanej osoby je porušenie povinností podľa § 2c písm. m) a § 2d ods. 3.

(3) Za disciplinárne previnenie podľa odseku 1 možno členovi asociácie uložiť niektoré z týchto disciplinárnych opatrení:

1. písomné napomenutie,

2. pokutu do výšky 1 000 eur,

3. podmienečné vylúčenie z asociácie,

4. pozastavenie členstva v asociácii a zákaz činnosti horského vodcu najdlhšie na 2 roky.

(4) Za disciplinárne previnenie podľa odseku 2 možno registrovanej osobe uložiť niektoré z týchto disciplinárnych opatrení:

1. písomné napomenutie,

2. pokutu do výšky 1 000 eur

3. vyškrtnutie zo zoznamu registrovaných osôb a zákaz činnosti horského vodcu najdlhšie na 2 roky.

(5) Výnosy z pokút sú príjmom asociácie.

(6) O uložení disciplinárneho opatrenia rozhoduje v prvom stupni disciplinárna komisia asociácie.

(7) Rozhodnutie o uložení disciplinárneho opatrenia musí byť písomné a musí obsahovať výrok, odôvodnenie a poučenie o opravnom prostriedku.

(8) Proti rozhodnutiu o uložení disciplinárneho opatrenia môže podať odvolanie dotknutý člen asociácie, dotknutá registrovaná osoba alebo predseda.

9) O odvolaní proti rozhodnutiu o uložení disciplinárneho opatrenia rozhoduje odvolacia komisia. Odvolanie má odkladný účinok. Odvolacia komisia môže napadnuté rozhodnutie potvrdiť, zrušiť, alebo zrušiť a vec vrátiť na nové konanie a rozhodnutie. Ak odvolacia komisia napadnuté rozhodnutie zruší a vec vráti na nové konanie a rozhodnutie, disciplinárna komisia asociácie je názorom odvolacej komisie viazaná. Rozhodnutie o odvolaní je konečné a nemožno sa proti nemu odvolať. Rozhodnutie odvolacej komisie je preskúmateľné súdom.

(10) Podrobnosti o disciplinárnom konaní upravuje disciplinárny poriadok asociácie, ktorý schvaľuje snem asociácie.

(11) Na disciplinárne konanie sa nevzťahuje správny poriadok okrem základných pravidiel konania uvedených v § 3.”.

 **12.** V § 2d ods. 1 sa na konci úvodnej vety sa pripájajú tieto slová: „vrátane kurzov technickej pomoci v horách“.

 **13**. V § 2d ods. 1 písmeno a) znie:

„a) na túrach chodeckých a na túrach lezeckých na skale, ľade a snehu alebo v kombináciách uvedených terénov v prvom a vyššom stupni horolezeckej obťažnosti podľa medzinárodnej stupnice Medzinárodného zväzu horolezeckých spolkov (UIAA),”.

 **14.** V § 2d odsek 2 znie:

„(2) Horskú vodcovskú činnosť môže vykonávať člen asociácie alebo registrovaná osoba, ktorá má platné osvedčenie o odbornej spôsobilosti na výkon horskej vodcovskej činnosti vydané asociáciou alebo jej bola uznaná odborná spôsobilosť podľa § 2c písm. f)“.

 **15.** § 2d sa dopĺňa odsekom 3, ktorý znie:

„(3) Osoba vykonávajúca horskú vodcovskú činnosť je povinná postupovať s odbornou starostlivosťou a v súlade s pokynmi asociácie podľa § 2c písm. m).“.

**16**. V § 2g sa za odsek 1 nový odsek 2, ktorý znie:

„(2) Horskou sprievodcovskou činnosťou je aj vedenie výcviku sprevádzaných osôb na chodníkoch a trasách podľa odseku 1, najmä lavínových kurzov, kurzov zameraných na bezpečný pohyb v horách a kurzov pohybu na verejne prístupných zaistených trasách.“.

Doterajší odsek 2 sa označuje ako odsek 3.

**17**. Za § 2g sa vkladajú § 2h a §2i, ktorý vrátane nadpisov znie:

„§ 2h

Zriadenie a postavenie Národnej asociácie horských záchranárov

(1) Zriaďuje sa Národná asociácia horských záchranárov (ďalej len „asociácia záchranárov") ako samosprávna neštátna stavovská organizácia, ktorej poslaním je presadzovať a chrániť práva a oprávnené záujmy svojich členov a ochraňovať ich stavovskú česť, podieľať sa na zvyšovaní ich odbornej úrovne a plniť ďalšie úlohy podľa tohto zákona.

(2) Asociácia záchranárov je právnická osoba so sídlom vo Vysokých Tatrách.

(3) Orgánmi asociácie záchranárov sú predseda, predsedníctvo a snem asociácie záchranárov. Snem asociácie záchranárov je najvyšším orgánom asociácie záchranárov, ktorý tvoria členovia asociácie záchranárov. Predsedníctvo je výkonným orgánom asociácie záchranárov. Štatutárnym orgánom je predseda, ktorý zastupuje asociáciu záchranárov navonok.

(4) Asociácia záchranárov združuje osoby s odbornou spôsobilosťou na výkon záchrannej činnosti podľa tohto zákona.

(5) Členstvo v asociácii záchranárov je dobrovoľné.

(6) Podrobnosti o činnosti asociácie záchranárov, práva a povinnosti členov asociácie záchranárov upravujú predpisy asociácie záchranárov, ktoré schvaľuje snem asociácie záchranárov.

§ 2i

Pôsobnosť asociácie záchranárov

Asociácia záchranárov najmä

a) zastupuje svojich členov vo vzťahu k štátnym orgánom, orgánom územnej samosprávy a iným právnickým osobám,

b) podieľa sa na zvyšovaní odbornej spôsobilosti svojich členov,

c) vykonáva vstupný test, špecializovanú prípravu a školenie k získaniu odbornej spôsobilosti na výkon záchrannej činnosti podľa §2a ods.3 tohto zákona; špecializovanú prípravu a školenie vykonávajú inštruktori asociácie záchranárov.“.

**18.**  V § 4 ods. 1 sa za písmeno h) vkladajú nové písmena i) až j), ktoré znejú:

„i) vydáva stupeň lavínového nebezpečenstva,

j) podieľa sa na tvorbe technických noriem ohľadne bezpečnosti v horských oblastiach a na lyžiarskych tratiach.“.

**19.**  V § 4 ods. 2 písmeno a) znie:

„a) prijíma a vyhodnocuje tiesňové volania týkajúce sa osoby v tiesni,“.“

Nasledujúce body sa primerane prečíslujú.

**20.**  V § 4 ods. 2 písmeno f) až h) znie:

„f) vykonáva školenie inštruktorov asociácie záchranárov vykonávajúcich odbornú prípravu žiadateľov o získanie odbornej spôsobilosti na výkon záchrannej činnosti mimo horských oblastí a jaskýň,

g) vykonáva výcvik príslušníkov Horskej záchrannej služby a osôb, ktoré sa podieľajú na základe zmluvy na plnení úloh Horskej záchrannej služby,

h) využíva štátne bezpilotné lietadlá pri záchrannej činnosti, monitoringu horských oblastí a výskume geohazardov,“.“

Nasledujúce body sa primerane prečíslujú.

 **21.** V § 4 ods. 4 znie:

„(~~4~~) Horská záchranná služba sa za odplatu môže podieľať na zaistení bezpečnosti pri športovom podujatí a inom verejnom podujatí a poskytovať služby súvisiace s bezpečnosťou a záchranou osôb prevádzkovateľovi lyžiarskej trate a prevádzkovateľovi zariadenia určeného na osobnú lanovú dopravu, ak lyžiarska trať je v území, ktoré môže byť ohrozené lavínami. Príjmy získané za poskytnutie týchto služieb môže Horská záchranná služba použiť na úhradu nákladov spojených so záchrannou činnosťou, na vykonávanie odbornej spôsobilosti na výkon záchrannej činnosti a s obstaraním materiálno-technického vybavenia, jeho údržbou a prevádzkovaním súvisiaceho so záchrannou činnosťou. Príjmy podľa predchádzajúcej vety sa sústreďujú na samostatnom účte 6a).“.

Poznámka pod čiarou k odkazu 6a znie:

„6a) § 22 ods. 4 zákona č. 523/2004 Z. z. o rozpočtových pravidlách verejnej správy v znení zákona č. 310/2016 Z. z.“.

 **22.** V § 11 ods. 3 znie:

„(3) Príjmy za výkon záchrannej činnosti a pátrania po nezvestnej osobe môže Horská záchranná služba použiť na úhradu nákladov spojených so záchrannou činnosťou, na vykonávanie odbornej spôsobilosti na výkon záchrannej činnosti a s obstaraním materiálno-technického vybavenia, jeho údržbou a prevádzkovaním súvisiaceho so záchrannou činnosťou, a to aj pre osoby, ktoré sa podieľajú na základe zmluvy na plnení úloh Horskej záchrannej služby. Príjmy podľa predchádzajúcej vety sa sústreďujú na samostatnom účte 6a).“.

**23.**  V § 11a ods. 8 znie:

„(8) Za osobitnú odbornú prípravu sa považuje aj uznanie odbornej spôsobilosti, rozdielové skúšky alebo kompenzačné opatrenia podľa osobitného prepisu4a).“.

Nasledujúce odseky sa primerane prečíslujú.

 **24.** V § 12 vrátane nadpisu znie:

„§ 12

##### Odborná spôsobilosť a zdravotná spôsobilosť na výkon záchrannej činnosti a odbornej činnosti

(1) Odborná spôsobilosť je súhrn teoretických vedomostí a praktických schopností, ktoré sú potrebné na riadny výkon záchrannej činnosti podľa tohto zákona.

(2) Odborná spôsobilosť sa získava úspešným absolvovaním vstupného testu, absolvovaním špecializovanej prípravy a úspešným vykonaním skúšky pred odbornou komisiou, ktorej členov vymenúva riaditeľ Horskej záchrannej služby.

(3) Žiadateľovi, ktorý úspešne vykonal skúšku, vydá Horská záchranná služba osvedčenie o odbornej spôsobilosti na výkon záchrannej činnosti.

(4) Žiadosť o vykonanie vstupného testu, špecializovanej prípravy a skúšky obsahuje meno a priezvisko, dátum narodenia, adresu trvalého pobytu žiadateľa a druh záchrannej činnosti, na ktorú odbornú spôsobilosť žiada. Žiadateľ k žiadosti priloží doklad o zdravotnej spôsobilosti podľa odseku 15 a doklad o absolvovaní akreditovaného kurzu prvej pomoci podľa osobitného predpisu 9b).

(5) Žiadosť o vykonanie vstupného testu, špecializovanej prípravy a skúšky môže podať aj právnická osoba za osoby, ktoré sú k nej v pracovnoprávnom vzťahu alebo členskom vzťahu.

(6) Žiadateľ o vykonanie skúšky môže opakovať skúšku iba raz na opravnej skúške; ak nevyhovie na opravnej skúške, môže vykonať novú skúšku až po opakovanom absolvovaní špecializovanej prípravy.

(7) Odborne spôsobilá osoba je povinná každých 36 mesiacov zúčastniť sa školenia a po jeho skončení absolvovať preskúšanie; ak sa školenia nezúčastní alebo nevyhovie na preskúšaní, stratí odbornú spôsobilosť. Osoba, ktorá stratí odbornú spôsobilosť, je povinná bezodkladne odovzdať Horskej záchrannej službe osvedčenie o odbornej spôsobilosti na výkon záchrannej činnosti.

(8) Vstupný test, špecializovaná príprava a školenie osoby, ktorá nie je príslušníkom Horskej záchrannej služby, sa vykonáva za úhradu nákladov.

(9) Odbornou spôsobilosťou podľa tohto zákona je aj súhrn teoretických vedomostí a praktických schopností, ktoré sú potrebné na riadne plnenie úloh príslušníkmi Horskej záchrannej služby na úseku riadenia, rozhodovania, kontroly, odbornej prípravy rozhodnutí, odbornej prípravy návrhov zákonov a ostatných všeobecne záväzných právnych predpisov, odbornej prípravy podkladov na vykonávanie štátnych záležitostí a uplatňovania právnych vzťahov v osobnom úrade podľa osobitného predpisu 9c) (ďalej len "odborné činnosti"). Odborná spôsobilosť na výkon odbornej činnosti sa získava špecializovanou prípravou a úspešným vykonaním skúšky pred odbornou komisiou, ktorej členov vymenúva riaditeľ Horskej záchrannej služby.

(10) Žiadosť o vykonanie špecializovanej prípravy a skúšky obsahuje meno a priezvisko, dátum narodenia, adresu trvalého pobytu príslušníka Horskej záchrannej služby a druh odbornej činnosti, na ktorú odbornú spôsobilosť žiada.

(11) Príslušníkovi Horskej záchrannej služby, ktorý úspešne vykonal skúšku, vydá Horská záchranná služba osvedčenie o odbornej spôsobilosti na výkon odbornej činnosti.

(12) Príslušník Horskej záchrannej služby, ktorý stratí odbornú spôsobilosť, je povinný bezodkladne odovzdať Horskej záchrannej službe osvedčenie o odbornej spôsobilosti na výkon odbornej činnosti.

(13) Na získanie a stratu odbornej spôsobilosti na výkon odbornej činnosti sa vzťahujú odseky 6 a 7 prvá veta rovnako.

(14) Ustanovenia odsekov 1 až 7 sa vzťahujú aj na odbornú spôsobilosť na výkon záchrannej činnosti mimo horských oblastí a jaskýň. Žiadosť o vykonanie vstupného testu, špecializovanej prípravy a skúšky sa podáva asociácii záchranárov. Vstupný test, špecializovaná príprava a školenie sa vykonáva za úhradu nákladov. Úhradu určuje asociácia záchranárov a je jej príjmom.

(15) Zdravotná spôsobilosť na výkon záchrannej činnosti a odbornej činnosti sa preukazuje lekárskym posudkom podľa osobitného zákona. 10)

(16) Druhy záchranných činností a odborných činností, obsah a rozsah vstupného testu, špecializovanej prípravy, skúšky, školenia a preskúšania ustanoví všeobecne záväzný právny predpis, ktorý vydá ministerstvo.“.

 **25**. V § 13 ods. 1 sa za slová: „§ 12 ods. 7“ pripájajú slová „a za porušenie zákazov podľa § 2 ods. 7 a 8“.“

 **26**. V § 14 ods. 1 sa vkladajú tieto slová: „a za číslo „10“ sa pripájajú slová „a za porušenie zákazov podľa § 2 ods. 7 a 8“.“.

 **27.** Za § 16c sa vkladá § 16d, ktorý vrátane nadpisu znie:

„§ 16d

Prechodné ustanovenia k úpravám účinným od 1.1. 2025

(1) Osoba s odbornou spôsobilosťou na výkon horskej vodcovskej činnosti, ktorá nie je členom asociácie, a osoba, ktorá má uznanú odbornú spôsobilosť podľa § 2c písm. f) a nie je členom asociácie, môže vykonávať horskú vodcovskú činnosť podľa § 2d ods. 2 aj bez registrácie podľa § 2ba ods. 2, a to najdlhšie do 15.4.2025.

(2) Ustanovujúci snem asociácie záchranárov zvolá výkonný orgán Asociácie horských záchranárov tak, aby sa uskutočnil do 90 dní odo dňa účinnosti tohto zákona. Zasadnutie ustanovujúceho snemu asociácie záchranárov vedie do zvolenia orgánov asociácie záchranárov predseda Asociácie horských záchranárov.“.“

 **28.** Zákon sa dopĺňa prílohou, ktorá vrátane nadpisu znie:

„Príloha k zákonu č. 544/2002 Z. z.

**Znak Horskej záchrannej služby**



 “.“.

**„Čl. II**

 Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. [747/2004 Z. z.](https://www.aspi.sk/products/lawText/1/58636/1/ASPI%253A/747/2004%20Z.z.), zákona č. [171/2005 Z. z.](https://www.aspi.sk/products/lawText/1/58636/1/ASPI%253A/171/2005%20Z.z.), zákona č. [266/2005 Z. z.](https://www.aspi.sk/products/lawText/1/58636/1/ASPI%253A/266/2005%20Z.z.), zákona č. [534/2005 Z. z.](https://www.aspi.sk/products/lawText/1/58636/1/ASPI%253A/534/2005%20Z.z.), zákona č. [584/2005 Z. z.](https://www.aspi.sk/products/lawText/1/58636/1/ASPI%253A/584/2005%20Z.z.), zákona č. [659/2005 Z. z.](https://www.aspi.sk/products/lawText/1/58636/1/ASPI%253A/659/2005%20Z.z.), zákona č. [275/2006 Z. z.](https://www.aspi.sk/products/lawText/1/58636/1/ASPI%253A/275/2006%20Z.z.), zákona č. [527/2006 Z. z.](https://www.aspi.sk/products/lawText/1/58636/1/ASPI%253A/527/2006%20Z.z.), zákona č. [678/2006 Z. z.](https://www.aspi.sk/products/lawText/1/58636/1/ASPI%253A/678/2006%20Z.z.), zákona č. [199/2007 Z. z.](https://www.aspi.sk/products/lawText/1/58636/1/ASPI%253A/199/2007%20Z.z.), zákona č. [323/2007 Z. z.](https://www.aspi.sk/products/lawText/1/58636/1/ASPI%253A/323/2007%20Z.z.), zákona č. [653/2007 Z. z.](https://www.aspi.sk/products/lawText/1/58636/1/ASPI%253A/653/2007%20Z.z.), zákona č. [198/2007 Z. z.](https://www.aspi.sk/products/lawText/1/58636/1/ASPI%253A/198/2007%20Z.z.), [323/2007 Z. z.](https://www.aspi.sk/products/lawText/1/58636/1/ASPI%253A/323/2007%20Z.z.), [653/2007 Z. z.](https://www.aspi.sk/products/lawText/1/58636/1/ASPI%253A/653/2007%20Z.z.), zákona č. [165/2008 Z. z.](https://www.aspi.sk/products/lawText/1/58636/1/ASPI%253A/165/2008%20Z.z.), zákona č.. [465/2008 Z. z.](https://www.aspi.sk/products/lawText/1/58636/1/ASPI%253A/465/2008%20Z.z.), zákona č. [383/2008 Z. z.](https://www.aspi.sk/products/lawText/1/58636/1/ASPI%253A/383/2008%20Z.z.), zákona č. [192/2009 Z. z.](https://www.aspi.sk/products/lawText/1/58636/1/ASPI%253A/192/2009%20Z.z.), zákona č. [390/2009 Z. z.](https://www.aspi.sk/products/lawText/1/58636/1/ASPI%253A/390/2009%20Z.z.), zákona č. [492/2009 Z .z.](https://www.aspi.sk/products/lawText/1/58636/1/ASPI%253A/492/2009%20Z.z.), zákona č. [57/2010 Z. z.](https://www.aspi.sk/products/lawText/1/58636/1/ASPI%253A/57/2010%20Z.z.), zákona č. [403/2010 Z. z.](https://www.aspi.sk/products/lawText/1/58636/1/ASPI%253A/403/2010%20Z.z.), zákona č. [468/2010 Z. z.](https://www.aspi.sk/products/lawText/1/58636/1/ASPI%253A/468/2010%20Z.z.), zákona č. [223/2011 Z. z.](https://www.aspi.sk/products/lawText/1/58636/1/ASPI%253A/223/2011%20Z.z.), zákona č. [512/2011 Z .z.](https://www.aspi.sk/products/lawText/1/58636/1/ASPI%253A/512/2011%20Z.z.), zákona č. [563/2009 Z. z.](https://www.aspi.sk/products/lawText/1/58636/1/ASPI%253A/563/2009%20Z.z.), zákona č.  [69/2012 Z. z.](https://www.aspi.sk/products/lawText/1/58636/1/ASPI%253A/69/2012%20Z.z.), zákona č. [223/2012 Z. z.](https://www.aspi.sk/products/lawText/1/58636/1/ASPI%253A/223/2012%20Z.z.), zákona č. [287/2012 Z. z.](https://www.aspi.sk/products/lawText/1/58636/1/ASPI%253A/287/2012%20Z.z.), zákona č. [345/2012 Z. z.](https://www.aspi.sk/products/lawText/1/58636/1/ASPI%253A/345/2012%20Z.z.), zákona č. [150/2013 Z. z.](https://www.aspi.sk/products/lawText/1/58636/1/ASPI%253A/150/2013%20Z.z.), zákona č. [352/2013 Z. z.](https://www.aspi.sk/products/lawText/1/58636/1/ASPI%253A/352/2013%20Z.z.), zákona č. [436/2013 Z. z.](https://www.aspi.sk/products/lawText/1/58636/1/ASPI%253A/436/2013%20Z.z.), zákona č. [102/2014 Z. z.](https://www.aspi.sk/products/lawText/1/58636/1/ASPI%253A/102/2014%20Z.z.), zákona č. [292/2014 Z. z.](https://www.aspi.sk/products/lawText/1/58636/1/ASPI%253A/292/2014%20Z.z.), zákona č. [324/2014 Z. z.](https://www.aspi.sk/products/lawText/1/58636/1/ASPI%253A/324/2014%20Z.z.), zákona č. [292/2014 Z. z.](https://www.aspi.sk/products/lawText/1/58636/1/ASPI%253A/292/2014%20Z.z.), zákona č. [374/2014 Z. z.](https://www.aspi.sk/products/lawText/1/58636/1/ASPI%253A/374/2014%20Z.z.), zákona č. [171/2015 Z. z.](https://www.aspi.sk/products/lawText/1/58636/1/ASPI%253A/171/2015%20Z.z.), zákona č. [171/2015 Z. z.](https://www.aspi.sk/products/lawText/1/58636/1/ASPI%253A/171/2015%20Z.z.), zákona č. [357/2015 Z. z.](https://www.aspi.sk/products/lawText/1/58636/1/ASPI%253A/357/2015%20Z.z.), zákona č. [375/2015 Z. z.](https://www.aspi.sk/products/lawText/1/58636/1/ASPI%253A/375/2015%20Z.z.), zákona č. [91/2016 Z. z.](https://www.aspi.sk/products/lawText/1/58636/1/ASPI%253A/91/2016%20Z.z.), zákona č. [301/2016 Z. z.](https://www.aspi.sk/products/lawText/1/58636/1/ASPI%253A/301/2016%20Z.z.), zákona č. [310/2016 Z. z.](https://www.aspi.sk/products/lawText/1/58636/1/ASPI%253A/310/2016%20Z.z.), zákona č. [352/2016 Z. z.](https://www.aspi.sk/products/lawText/1/58636/1/ASPI%253A/352/2016%20Z.z.), zákona č. [315/2016 Z. z.](https://www.aspi.sk/products/lawText/1/58636/1/ASPI%253A/315/2016%20Z.z.), zákona č. [146/2017 Z. z.](https://www.aspi.sk/products/lawText/1/58636/1/ASPI%253A/146/2017%20Z.z.), zákona č. [310/2016 Z. z.](https://www.aspi.sk/products/lawText/1/58636/1/ASPI%253A/310/2016%20Z.z.), zákona č. [243/2017 Z. z.](https://www.aspi.sk/products/lawText/1/58636/1/ASPI%253A/243/2017%20Z.z.), zákona č. [177/2018 Z. z.](https://www.aspi.sk/products/lawText/1/58636/1/ASPI%253A/177/2018%20Z.z.), zákona č. [177/2018 Z. z.](https://www.aspi.sk/products/lawText/1/58636/1/ASPI%253A/177/2018%20Z.z.), zákona č. [372/2018 Z. z.](https://www.aspi.sk/products/lawText/1/58636/1/ASPI%253A/372/2018%20Z.z.), zákona č. [221/2019 Z. z.](https://www.aspi.sk/products/lawText/1/58636/1/ASPI%253A/221/2019%20Z.z.), zákona č. [372/2018 Z. z.](https://www.aspi.sk/products/lawText/1/58636/1/ASPI%253A/372/2018%20Z.z.), zákona č. [134/2020 Z. z.](https://www.aspi.sk/products/lawText/1/58636/1/ASPI%253A/134/2020%20Z.z.), zákona č. [360/2020 Z. z.](https://www.aspi.sk/products/lawText/1/58636/1/ASPI%253A/360/2020%20Z.z.), zákona č. [423/2020 Z .z.](https://www.aspi.sk/products/lawText/1/58636/1/ASPI%253A/423/2020%20Z.z.), zákona č. [214/2021 Z. z.](https://www.aspi.sk/products/lawText/1/58636/1/ASPI%253A/214/2021%20Z.z.), zákona č. [368/2021 Z. z.](https://www.aspi.sk/products/lawText/1/58636/1/ASPI%253A/368/2021%20Z.z.), zákona č. [368/2021 Z. z.](https://www.aspi.sk/products/lawText/1/58636/1/ASPI%253A/368/2021%20Z.z.), zákona č. [310/2021 Z. z.](https://www.aspi.sk/products/lawText/1/58636/1/ASPI%253A/310/2021%20Z.z.), zákona č. [503/2021 Z. z.](https://www.aspi.sk/products/lawText/1/58636/1/ASPI%253A/503/2021%20Z.z.), zákona č. [101/2022 Z. z.](https://www.aspi.sk/products/lawText/1/58636/1/ASPI%253A/101/2022%20Z.z.), zákona č. [137/2022 Z. z.](https://www.aspi.sk/products/lawText/1/58636/1/ASPI%253A/137/2022%20Z.z.), zákona č. [121/2022 Z. z.](https://www.aspi.sk/products/lawText/1/58636/1/ASPI%253A/121/2022%20Z.z.), zákona č. [389/2022 Z. z.](https://www.aspi.sk/products/lawText/1/58636/1/ASPI%253A/389/2022%20Z.z.), zákona č. [402/2022 Z .z.](https://www.aspi.sk/products/lawText/1/58636/1/ASPI%253A/402/2022%20Z.z.), zákona č. [520/2022 Z. z.](https://www.aspi.sk/products/lawText/1/58636/1/ASPI%253A/520/2022%20Z.z.), zákona č. [113/2022 Z. z.](https://www.aspi.sk/products/lawText/1/58636/1/ASPI%253A/113/2022%20Z.z.), zákona č. [72/2023 Z. z.](https://www.aspi.sk/products/lawText/1/58636/1/ASPI%253A/72/2023%20Z.z.), sa mení takto:

**1.** V § 22 ods. 4 sa za slovné spojenie „pri prijatí prostriedkov súvisiacich so stravovaním vrátane úhrad stravy 28c)“ vkladá nasledovné slovné spojenie: „pri prijatí prostriedkov súvisiacich s poskytnutím služby a so záchrannou činnosťou Horskej záchrannej služby 28d.“.

Poznámka pod čiarou k odkazu 28d) znie:

„28cc § 4 ods. 4 a § 11 ods. 3 zákona č. 544/2002 Z. z. o Horskej záchrannej službe. “.

V poznámke pod čiarou 19a sa vypúšťa slovné spojenie „§ 11 ods. 3 zákona č. 544/2002 Z. z. o Horskej záchrannej službe v znení zákona č. 274/2015 Z. z.“

**„Čl. III**

Zákon č. 8/2009 Z. z. o cestnej premávke a o zmene a doplnení niektorých zákonov v znení zákona č. 84/2009 Z. z., zákona č. 188/2009 Z. z., zákona č. 199/2009 Z. z., zákona č. 144/2010 Z. z., zákona č. 119/2011 Z. z., zákona č. 249/2011 Z. z., zákona č. 313/2011 Z. z., zákona č. 68/2012 Z. z., zákona č. 317/2012 Z. z., zákona č. 357/2012 Z. z., zákona č. 42/2013 Z. z., zákona č. 98/2013 Z. z., zákona č. 180/2013 Z. z., zákona č. 213/2013 Z. z., zákona č. 290/2013 Z. z., zákona č. 388/2013 Z. z., zákona č. 474/2013 Z. z., zákona č. 488/2013 Z. z., zákona č. 387/2015 Z. z., zákona č. 430/2015 Z. z., zákona č. 311/2016 Z. z., zákona č. 106/2018 Z. z., zákona č. 83/2019 Z. z., zákona č. 393/2019 Z. z., zákona č. 73/2020 Z. z., zákona č. 423/2020 Z. z., zákona č. 128/2021 Z. z., zákona č. 145/2021 Z. z., zákona č. 146/2021 Z. z., zákona č. 148/2021 Z. z., zákona č. 310/2021 Z. z., zákona č. 404/2021 Z. z., zákona č. 406/2021 Z. z., zákona č. 455/2021 Z. z., zákona č. 508/2021 Z. z., zákona č. 98/2022 Z. z., zákona č. 179/2022 Z. z.., zákona č. 181/2022 Z. z., zákona č. 246/2022 Z. z., zákona č. 366/2022 Z. z. a zákona č. 429/2022 Z. z. sa dopĺňa takto:

V § 6 ods. 4 sa na konci pripájajú tieto slová: „a s farebným vyhotovením a označením vozidiel Horskej záchrannej služby“.“.

Nasledujúce články sa primerane preznačia.

**„Čl. IV**

Zákon č. 543/2002 Z. z. o ochrane prírody a krajiny (v znení č. [r1/c48/2003 Z. z.](https://www.zakonypreludi.sk/zz/2003-c48-r1), [525/2003 Z. z.](https://www.zakonypreludi.sk/zz/2003-525), [205/2004 Z. z.](https://www.zakonypreludi.sk/zz/2004-205), [364/2004 Z. z.](https://www.zakonypreludi.sk/zz/2004-364), [587/2004 Z. z.](https://www.zakonypreludi.sk/zz/2004-587), [15/2005 Z. z.](https://www.zakonypreludi.sk/zz/2005-15), [479/2005 Z. z.](https://www.zakonypreludi.sk/zz/2005-479), [24/2006 Z. z.](https://www.zakonypreludi.sk/zz/2006-24), [359/2007 Z. z.](https://www.zakonypreludi.sk/zz/2007-359), [454/2007 Z. z.](https://www.zakonypreludi.sk/zz/2007-454), [515/2008 Z. z.](https://www.zakonypreludi.sk/zz/2008-515), [117/2010 Z. z.](https://www.zakonypreludi.sk/zz/2010-117), [145/2010 Z. z.](https://www.zakonypreludi.sk/zz/2010-145), [408/2011 Z. z.](https://www.zakonypreludi.sk/zz/2011-408), [180/2013 Z. z.](https://www.zakonypreludi.sk/zz/2013-180), [207/2013 Z. z.](https://www.zakonypreludi.sk/zz/2013-207), [311/2013 Z. z.](https://www.zakonypreludi.sk/zz/2013-311), [506/2013 Z. z.](https://www.zakonypreludi.sk/zz/2013-506), [35/2014 Z. z.](https://www.zakonypreludi.sk/zz/2014-35), [198/2014 Z. z.](https://www.zakonypreludi.sk/zz/2014-198), [314/2014 Z. z.](https://www.zakonypreludi.sk/zz/2014-314), [324/2014 Z. z.](https://www.zakonypreludi.sk/zz/2014-324), [91/2016 Z. z.](https://www.zakonypreludi.sk/zz/2016-91), [125/2016 Z. z.](https://www.zakonypreludi.sk/zz/2016-125), [240/2017 Z. z.](https://www.zakonypreludi.sk/zz/2017-240), [177/2018 Z. z.](https://www.zakonypreludi.sk/zz/2018-177), [284/2018 Z. z.](https://www.zakonypreludi.sk/zz/2018-284), [310/2018 Z. z.](https://www.zakonypreludi.sk/zz/2018-310), [150/2019 Z. z.](https://www.zakonypreludi.sk/zz/2019-150), [221/2019 Z. z.](https://www.zakonypreludi.sk/zz/2019-221), [356/2019 Z. z.](https://www.zakonypreludi.sk/zz/2019-356), [356/2019 Z. z.](https://www.zakonypreludi.sk/zz/2019-356), [356/2019 Z. z.](https://www.zakonypreludi.sk/zz/2019-356), [74/2020 Z. z.](https://www.zakonypreludi.sk/zz/2020-74), [6/2022 Z. z.](https://www.zakonypreludi.sk/zz/2022-6), [377/2022 Z. z.](https://www.zakonypreludi.sk/zz/2022-377)) sa mení takto:

**1** „V § 13 ods. 3 sa dopĺňa nové písmeno e), ktoré znie:

„e) na miestach, ktoré okresný úrad v sídle kraja uverejnení v zozname týchto miest na svojej úradnej tabuli, webovom sídle a na úradnej tabuli dotknutej obce pri vykonávaní činností osobami s odbornou spôsobilosťou podľa osobitných predpisov 56ab).“.

Poznámka pod čiarou k odkazu 56ab) znie:

„56ab) §11a zákona č. 544/2002 Z. z. o Horskej záchrannej služby.“.

**2.** V § 14 ods. 3 sa dopĺňa nové písmeno d), ktoré znie:

„d) na miestach, ktoré okresný úrad v sídle kraja uverejnení v zozname týchto miest na svojej úradnej tabuli, webovom sídle a na úradnej tabuli dotknutej obce pri vykonávaní činností osobami s odbornou spôsobilosťou podľa osobitných predpisov 56ac).“.

Poznámka pod čiarou k odkazu 56ac) znie:

„56ac §11a zákona č. 544/2002 Z. z. o Horskej záchrannej služby a §84 zákona č. 440/2015 Z. z. o športe a o zmene a doplnení niektorých zákonov.“.“

**Čl. V**

Tento zákon nadobúda účinnosť 1. januára 2025.